Συζήτηση:Δίκη των έξι

message: Εδώ προκύπτει ένα πρόβλημα ιδεολογικής προκατάληψης της ιστορίας. Όντως η αντικειμενικότητα επιβάλει, ανεξάρτητα από τις δικές μας πολιτικές, ιδεολογικές, ή άλλες πεποιθήσεις, να αναφερθούμε στα αίτια της καταστροφής, όχι σαν να άρχισε το πρόβλημα στις 4/11/1920 μετά την ήττα της κυβέρνησης Βενιζέλου στις εκλογές (1/11/1920), αλλά ενδεχομένως, σύμφωνα με άλλους ιστορικούς στις 2/5/1919 που αποβιβάστηκε η ελληνική μεραρχία στη Σμύρνη και κυρίως με την μετέπειτα εμπλοκής της σε χώρους εκτός της εντολής της διασυμμαχικής επιτροπής. Ενδεχομένως και κάποια τρίτη ομάδα αιτίων θα έπρεπε να αναφερθεί, ή και τέταρτη ίσως. Το πρόβλημα δεν είναι πως θα περιγράψουμε το γεγονός αντικειμενικά, αλλά πως θα "αποσύρουμε" διακριτικά τις δικές μας σημερινές αντιλήψεις για το τότε και θα "ακούσουμε" τους ιστορικούς και τις περιγραφές όλων, αν είναι δυνατό, των αποχρώσεων, ή τουλάχιστον αυτών που είχαν "εμπλακεί" ενεργά στο πρόβλημα. Δηλαδή τί λένε οι Βενιζελογενείς συγγραφείς, τί λένε οι Κωνσταντινικοί (εδώ ενδιαφέρον παρουσιάζει η στάση του Μεταξά), τι λένε επίσημα πολιτικά χείλη, όλου του πολιτικού φάσματος, πριν, κατά και αργότερα από τα γεγονότα και μερικές ίσως πηγές του λεγόμενου διεθνούς παράγοντα κλπ. Άλλο πράγμα βέβαια εδώ πως θα διαχτεί η ύλη, στο κυρίως κείμενο και σε εξωτερικές πηγές και για λόγους οικονομίας και για λόγους συμφωνίας με τις κεντρικές επιλογές της Βικιπαίδειας.--Teles 11:08, 5 Ιανουαρίου 2007 (UTC)
Δεν αντιλέγω γιατι συμφωνώ αλλα στο συγκεκριμένο άρθρο δεν νομίζω οτι αναφέρομαι στα αίτια της καταστροφής. Και γενικά δεν νομίζω οτι υπάρχει κάποιο πρόβλημα σχετικά με την αντικειμενικότηα.--Eonwe 11:17, 5 Ιανουαρίου 2007 (UTC)
Να προσθέσω βέβαια οτι το άρθρο χρειάζεται επιμέλεια, γιατί λόγω περιορισμένης βιβλιογραφίας δεν μπορούσα να συμπληρώσω αρκετά στοιχεία. Για παράδειγμα δεν περιγράφω καθόλου τη συμπεριφορά των δικαστών, οι οποίοι είχαν ουσιαστικά καταδικάσει σε θάνατο τους κατηγορουμενους πριν αρχίσει καν η δίκη καθώς και τις διάφορες άλλες αυθαιρεσίες τους πάνω όπως καταπάτηση δικαιώματων κ.λπ.--Ύπατος Λυδήριος 14:19, 6 Μαΐου 2007 (UTC)
Η επιμέλεια έγινε και το άρθρο άλλαξε εκ βάθρων--Diu 22:48, 18 Απριλίου 2008 (UTC)
replies: text: Η προιστορία του λημματος βρίσκεται ακομη πιο πισω, στον Εθνικό Διχασμό οπως δεχονται πλήστες αξιοπιστες πηγες, αν όχι στην ρίζες του Διχασμού, που αν δεν ειναι ο Ελληνοτουρκικός το 1897 είναι σιγουρα το Γουδί 1909, που εθεσε το στρατευμα στην πολιτική κονίστρα για 1η φορά μετα τον 3ο εμφύλιο της επαναστασης (πυρπόληση του Στόλου μας απο Καναρη). 
Το συσσωρευμένο μίσος που οδήγησε στην εκτέλεση δεν προέκυψε ολόκληρο μετά το 1920.  Sperxios (συζήτηση) 16:30, 14 Νοεμβρίου 2022 (UTC)
thread_title: Untitled

message: Μήπως μπορεί να διευκρινιστεί σε ποιο ακριβώς τηλεγράφημα και με ποια ημερομηνία αναφέρεται η φράση του Βενιζέλου: «εκτελέσεις περιορισθούν εν περιπτώσει καταδίκης εις μόνους διατελέσαντες πρωθυπουργούς και αρχηγόν στρατού»;
Αν γίνεται αναφορά στο τηλεγράφημα που έστειλε ο Βενιζέλος την ημέρα της εκτέλεσης των έξι (15 Νοεμβρίου 1922), αυτό γράφει:
«Λωζάννη, 15 Νοεμβρίου 1922.
Επαναστατικήν Επιτροπήν Αθήνας.
Σήμερον το απόγευμα και κατά την ώρα του τεΐου ο Λόρδος Κόρζον βαθύτατα συγκεκινημένος με επλησίασε και μοι επέδειξε τηλεγράφημα αγγέλων την απόφασιν του στρατοδικείου δι' ης καταδικάζονται εις θάνατον οι κατηγορούμενοι. Μου ετόνισε την φρικαλέαν εντύπωσιν η οποία θα εδημιουργείτο όχι μόνον μεταξύ των κυβερνητικών κύκλων εν Αγγλία, αν υπεύθυνοι υπουργοί της χώρας, οίτινες κατά τρόπον έκδηλον είχον υπέρ αυτών την υποστήριξιν της κοινής γνώμης ότε ανέλαβον την αρχήν, εξετελούντο. Και προσέθηκεν ότι αν πραγματοποιηθεί η εκτέλεσις, η βρετανική κυβέρνησις θα προβή εις ανάκλησιν του πρεσβευτού της, Καίτοι, όπως γνωρίζετε μετά προσοχής αποφεύγω να επέμβω εις τας εσωτερικάς υποθέσεις της χώρας, θεωρώ καθήκον μου να σας βεβαιώσω ότι η εντύπωσις θα είναι πράγματι ως την παριστά ο Λόρδος Κόρζον, και να επισύρω την προσοχήν σας επί του γεγονότος ότι η θέσις μου ενταύθα θα καταστεί δυσχερής
ΕΛ.ΒΕΝΙΖΕΛΟΣ».
Αν επαναλαμβάνω, εννοείται αυτό το τηλεγράφημα, είναι σαφές ότι δεν υπάρχει τέτοια φράση μέσα. Αν εννοείται άλλο τηλεγράφημα, νομίζω ότι είναι σκόπιμο να δοθούν περισσότερες διεκρινίσεις και λεπτομέρειες.
Δυστυχώς δεν έχω το βιβλίο αυτή τη στιγμή μπροστά μου. Κοίταξα στο ιντερνετ και βρήκα αυτή τη σελίδα που αναφέρεται σε εμπιστευτικό τηλεγράφημα του Βενιζέλου στον υπουργό εξωτερικών Πολίτη παραπέμποντας σε πηγή: (Σπ. Μαρκεζίνη "Πολιτική ιστορία της συγχρόνου Ελλάδος", τ. 2, σελ. 167, εκδόσεις Πάπυρος). Αν κάποιος έχει άμεση πρόσβαση στο βιβλίο που αναφέρεται ως πηγή υποθέτω οτι θα μπορούσε να μας βοηθήσει αλλιώς θα πρέπει να περιμένεις για περαιτέρω διευκρινήσεις :/--Diu 23:43, 8 Φεβρουαρίου 2009 (UTC)
Λοιπόν το τηλεγράφημα στάλθηκε σύμφωνα με την πηγή που αναφέρεται στο άρθρο στον τότε υπουργό εξωτερικών, 
Κωνσταντίνο Ρέντη, στις 3/16 Νοεμβρίου 1922 απο το Παρίσι με απώτερο παραλήπτη τον Πλαστήρα και τα μέλη της επαναστατικής επιτροπής. Αλλά και πάλι δεν το έχω μπροστά μου για να σου πώ σίγουρα πράγματα.--Diu 00:24, 9 Φεβρουαρίου 2009 (UTC)
To εχω εγω τωρα μπροστα μου οντως ετσι λεει --✻tony esopi λέγε 01:13, 9 Φεβρουαρίου 2009 (UTC)
Να συμπληρώσω οτι το τηλεγράφημα βρίσκεται στο ιστορικό αρχείο Παναγιώτη Κανελλόπουλου.--Diu 01:46, 4 Μαρτίου 2009 (UTC)
Θα γίνει επανάληψη της δίκης http://www.in.gr/news/article.asp?lngEntityID=1087481&lngDtrID=244 --The Elder 19:47, 20 Δεκεμβρίου 2009 (UTC)
thread_title:  Διευκρίνιση για το τηλεγράφημα Βενιζέλου 

message: Η πρώτη πρόταση της ενότητας Προΐστορία πάσχει από ανακολουθίες: Η Συνθήκη των Σεβρών συνομολογήθηκε το 1920. Συνεπώς οι επιχειρήσεις που ξεκίνησαν το 1919 δεν προάσπιζαν τα μελλούμενα. Επίσης ο ελληνικός στρατός δεν μάχονταν τον τουρκικό στρατό αλλά τον άτακτο του επαναστάτη (τότε) Κεμάλ. Αλλά και ακόμη η Συνθήκη των Σεβρών πουθενά δεν αναγνώριζε ελληνική κυριαρχία στη Μικρά Ασία απλά έταζε σε βάθος χρόνου μιας πενταετίας δημοψήφισμα της περιοχής της Σμύρνης και μόνο, και τίποτα για Κωνσταντινούπολη. Σημειώνεται όμως ότι μόνο η πόλη της Σμύρνης παρουσίαζε μεγαλύτερο το ποσοστό Ελλήνων κατοίκων, αντίθετα με την όλη περιοχή της Σμύρνης όπου το ποσοστό των οθωμανών ήταν πολύ μεγαλύτερο του ελληνικού. Συνεπώς ένα τέτοιο δημοψήφισμα χωρίς μετακινήσεις πληθυσμων ήταν αδύνατον να δικαιώσει τον μεγαλοιδεατισμό "των δύο ηπείρων και των πέντε θαλασσών".--Templar52 11:39, 20 Ιουνίου 2010 (UTC)
Δίκιο έχεις ως προς την ανακρίβεια. Θα τα διορθώσω αργότερα.--Diu 17:25, 20 Ιουνίου 2010 (UTC)
thread_title:  Ιστορικές ανακολουθίες 

message: έτσι λέγεται νομίζω.
thread_title:  Δίκη των έξ 

message: Η καταδίκη τους από το στρατοδικείο με την κατηγορία της εσχάτης προδοσίας, και η εκτέλεση τους αργότερα, ήταν από νομική και ηθική άποψη διαβλητή (το παραδέχεται και ο ίδιος ο Ελευθέριος Βενιζέλος, σε γράμμα του στο Παναγή Τσαλδάρη).Όμως η εκτέλεση τους ΕΠΡΕΠΕ να γίνει, για να πραγματοποιηθεί η εκτόνωση της κοινής γνώμης και ιδιαίτερα των προσφύγων.Τα έξη στελέχη του αντιβενιζελισμού ήταν ανακόλουθα ως προς τις προεκλογικές τους υποσχέσεις.Ξεκίνησαν μια εκ των προτέρων αποτυχημένη εκστρατεία στα βάθη της Ανατολής, χωρίς να το προβλέπει η Συνθήκη των Σεβρών (ούτε οι ίδιοι δεν πίστευαν σε αυτή την εκστρατεία) και οδήγησαν σε ξεριζωμό χιλιάδες Έλληνες από τις εστίες τους.ΕΠΡΕΠΕ να τιμωρηθούν.Όλα τα άλλα είναι λόγια των φιλοβασιλικών.
thread_title:  Ένα σχόλιο για την Δίκη 

message: Αναφέρεται ότι  ο Γεώργιος Δημητρίου Ράλλης, αν και αντιπολιτευόμενος των κατηγορουμένων, διαφώνησε με την κατηγορία της εσχάτης προδοσίας . Νομίζω ότι ο Ιωάννης Δημητρίου Ράλλης είναι το σωστό. Αναφορά:  109.242.53.127 18:35, 11 Μαρτίου 2018 (UTC)
Το λήμμα αναφέρει το σωστό, αλλαγή αναφοράς σε "απορρίφθηκε". Wolfymoza (συζήτηση) 10:46, 11 Μαΐου 2018 (UTC)
thread_title:  Σχόλιο 11-3-2018

message: Υπάρχουν x8 ανακατευθύνσεις προς το λημμα με εναλακτικούς τίτλους, είτε με κεφαλαίο το "Εξι" είτε άτονο, είτε κομμενο "Εξ" οπως όντως λεγοτανε, είτε με άρθρο. Από αυτές 3 δεν χρησιμοποιούνται από καμία αλλη σελιδα.  Μου φαίνεται καπως σπατάλη bytes, αλλα και το ζητημα με τον τονο μιας μονοσύλλαβης λεξης, που στη Δημοτική δεν ξερω αν μπορούμε ακομη να γραφουμε, με ξεπερναει.  Τις κρατάμε όλες?  Διορθώνουμε αυτές με το άρθρο?
* Η δίκη των εξ
* Δίκη των Έξι: 9
* Δίκη των Εξ: 0
* Δίκη των Έξ: 0
* Δίκη των εξ: 2
* Δίκη των έξ: 0
* Η δίκη των έξι: πάμπολλες
* Η δίκη των εξ: 1
* Εκτέλεση των Έξι: 1
Σημειωνω πως στο πιο προσφατο βιβλιο των Συριγου+Χατζηβασιλείου το "Έξ" το γραφουν άτονο: ΕΡΩΤΗΜΑ 47: Ήταν πράγματι ένοχοι εσχάτης προδοσίας αυτοί που δικάστηκαν κι
εκτελέστηκαν στη Δίκη των Εξ;''
Sperxios (συζήτηση) 17:00, 14 Νοεμβρίου 2022 (UTC)
replies: text: Εφόσον υπάρχουν πηγές για το εξ η ανακατεύθυνση είναι απαραίτητη Kalogeropoulos (συζήτηση) 17:09, 14 Νοεμβρίου 2022 (UTC)
thread_title:  Πολλές ανακατευθύνσεις & τιτλοι